Source: http://www.bihon.ro/s-au-razbunat-pentru-toate-neimplinirile/2148332
Timestamp: 2019-02-18 23:22:06+00:00

Document:
S-au răzbunat pentru toate neîmplinirile - BIHON
S-au răzbunat pentru toate neîmplinirile
la	18. noiembrie 2018 15:33	 Reactualizat la:	 18. noiembrie 2018 15:39
© Foto: Robyy Boroș
CSM CSU Oradea a câștigat confortabil, scor 101-81, meciul din deplasare cu BCMU Pitești.
Echipa orădeană și-a adus aminte că este totuși campioana en titre României și a oferit o veritabilă lecție de baschet în partida de la Pitești. CSM CSU a dominat meciul de la un capăt la altul și a făcut un sfert trei de excepție, în care a marcat nu mai puțin de 43 de puncte!
Formația noastră s-a aflat în avantaj după primele două sferturi, scorul la pauză fiind 45-47, iar gazdele nu-și pierduseră încă speranțele. A urmat însă o prestație perfectă a oaspeților, care s-au dezlănțuit realmente, pe fondul unui joc ofensiv de neoprit. CSM CSU a făcut spectacol în secvența a treia, echipa noastră fiind aplaudată la scenă deschisă. Orădenii s-au desprins irezistibil, diferența luând proporții greu de anticipat la pauza mare, scor 68-90!
Oaspeții au redus apoi turația în sfertul patru, mulțumindu-se să își conserve avantajul consistent de pe tabela de marcaj. În ultimele minute, antrenorul Cristian Achim a introdus în teren juniorii și rezervele din lot. Echipa noastră a trecut de suta de puncte marcate în minutul 40, prin coșul lui Lázár. Este pentru prima oară în acest sezon când CSM CSU marchează mai mult de 100 de puncte. Rezultatul final, 81-101, consemnează superioritatea netă a formației orădene, care a dorit parcă să răzbune toate neîmplinirile și frustările acumulate în această primă parte a ediției.
Sala Trivale din Pitești. Spectatori: circa 1.000
BCMU FC Argeș Pitești – CSM CSU Oradea 81-101 (18-22, 27-25, 23-43, 13-11)
BCMU FC Argeș: Korniienko 14 (2×3), Bishop jr. 14 (1×3), Jeremic 13 (1×3), Person 12 (1×3), Siriscevic 12 (1×3), Sturanovic 12, Măciucă 2, T. Gheorghe 2, Ciotlăuș. Nu au jucat: Chirof, Paliciuc, Orbeanu. Antrenor: Florin Nini. Asistent: Alexandru Ziguli
CSM CSU Oradea: Richard 21 (5×3), Watson 17 (1×3), Pasalic 14 (3×3), Ginyard 14 (1×3), Denison 13, Valeika 9, Gavrilă 5, Zekovic 3 (1×3), Fometescu 3 (1×3), Lázár 2, Petrescu, meluț. Antrenor: Cristian Achim. Asistent: Milan Mitrovic
Arbitri: Alin Faur, Șerban Rașoga, Ciprian Ciocan. Comisar FR Baschet: Doru Vinași
Eliminări pentru 5 faulturi: – / Denison 35
Taguri: baschet masculin, BCMU FC Argeş Piteşti, csm oradea, victorie
CSM CSU Oradea va disputa un „amical” cu DEAK Debrețin
„Diferența de valoare s-a văzut”
Victorie în primul meci cu Dinamo
„Nu avem voie să pierdem”
Revine Zeno? Americanul s-a aflat la Oradea în zilele în care CSM perfectează noi transferuri
Băimărenii au folosit zece jucători de la prima echipă
Învinși într-un final de infarct
„Nu avem ce pierde la Cluj”
Victorii facile pentru CSM Digi

References: CSM 
 CSM 
 CSM 
 CSM 
 CSM 

CSM 
 csm 

CSM 
 CSM 
 CSM